สวัสดีค่ะ หนูมีเรื่องอยากสอบถามเกี่ยวกับเรื่องการขับถ่ายค่ะ ตอนนี้หนูอายุ 23 ปี คือปกติหนูเป็นคนถ่ายง่าย กินน้ำแค่15นาทีตอนเช้าก็ถ่ายแล้ว แต่ช่วง 5-6 วันมานี้ อยู่ดีๆ ก็เริ่มถ่ายไม่ค่อยออกทั้งๆ ที่เป็นคนกินน้ำเยอะ ชอบกินผัก ออกกำลังกาย(ลดน้ำหนัก) ต้องออกแรงเบ่งถึงจะออก พอออก ก็ออกมาน้อย แล้วก็เป็นลำเล็กลงด้วย แล้ววันนี้หนูถ่ายแล้วมีเหมือนมูกเลือดจางๆ ปนออกมานิดเดียว ไม่ใช่เลือดสด หนูเรยอยากสอบถามว่าหนูจะเป็นมะเร็งลำไส้ใหญ่ไหมคะ เพราะพ่อหนูเป็นมะเร็งลำไส้ด้วย ตอนนี้จิตตก น้องไห้ กลัวไปหมด ทั้งๆ ที่เป็นคนขับถ่ายดีมากมาตลอด ออกสุดทุกๆ
สวัสดีค่ะ @จากที่เล่ามา ยังระบุโรคไม่ได้นะคะ แต่อาการท้องผูกสามารถเกิดจากสาเหตุอื่นๆได้ค่ะ เช่น การทานกากใยน้อยลง ความเครียด รวมถึงการเปลี่ยนแปลงพฤติกรรมต่างๆ ในชีวิต จะส่งผลต่อการบีบตัวของลำไส้ได้ค่ะ ส่วนการถ่ายอุจจาระปริมาณน้อยลง ขึ้นกับปริมาณอาหารและลักษณะอาหารที่รับประทานด้วยค่ะ ไม่ใช่อาการจำเพาะเจาะจงของโรคมะเร็งลำไส้นะคะ **แนะนำให้ลองหากิจกรรมอื่นๆบรรเทาความเครียด รับประทานอาหารที่มีกากใยเพิ่ม ยาไฟเบอร์ หรือยาระบายอ่อนช่วยดูก่อนนะคะ **หากยังกังวล สามารถไปพบแพทย์เพื่อตรวจวินิจฉัยโรคโดยละเอียดอีกทีค่ะ